stanford-oval/wikipedia huggingface dataset:
היסטוריה של מקסיקו
מקסיקו לאחר מלחמת העולם השנייה > סיום ההגמוניה של PRI

בעוד שרבים מחברי המפלגה הואשמו בעבירות שחיתות כאלה ואחרות בשנות ה-80 ו-90 של המאה ה-20, עדיין החזיקה המפלגה את מרבית המשרות הציבוריות בממשלה, בקונגרס ובשלטון המקומי הפדרלי. עם הזמן, והודות לרפורמות שונות באופיין האלקטורלי של הבחירות שנעשו על ידי הנשיא קרלוס סלינס דה גורטרי ואחריו ארנסטו סדייו, אמון הציבור המקסיקני בראשי המפלגה נסדק וכוחה של המפלגה החל להחלש.
בתחילת שנות ה-90 הפסידה PRI עמדות מפתח בשלטונות הפדרליים, כך שמושלים רבים בפדרציות של מקסיקו הגיעו ממפלגות אחרות. באמצע שנות ה-90 הפסידה המפלגה את רוב מושבי הקונגרס למתחרותיה, ובשנת 2000, לאחר 70 שנות שלטון, זכה המועמד של מפלגת PAN (Partido Acción Nacional - מפלגת הפעילות הלאומית), ויסנטה פוקס, בבחירות לנשיאות מקסיקו.
ב-1995 התמודד נשיא מקסיקו, ארנסטו סדייו עם משבר כלכלי. גם היעדר תמיכה ציבורית וכן הפגנות תכופות במקסיקו סיטי היו דבר שבשגרה, ונוכחות צבאית מוגברת הייתה בחבל צ'יאפס, בו עדיין התקיימו מרידות מצד הצבא הזפטיסטי לשחרור לאומי. הקמת המכון הפדרלי לבחירות - מוסד אזרחי שנועד לפקח על הבחירות במדינה - היה המסמר האחרון בארון הקבורה של המפלגה באותה עת.
ויסנטה פוקס נבחר לתפקיד נשיא מקסיקו ב-2 ביולי 2000 ועלה לכס הנשיאות ב-1 בדצמבר אותה שנה, כאשר הוא חותם תקופת שלטון בת כ-70 שנה של מפלגת PRI. עם זאת, לא הצליח פוקס להשיג את מרבית המושבים בפרלמנט המקסיקני, ורבות מהרפורמות והפעולות שהציע טורפדו על ידיו. ב-2006 הוא הוחלף על ידי פליפה קלדרון, גם הוא ממפלגת ה-PAN.
מפלגת PRI חזרה לשלטון עם היבחרו של אנריקה פניה נייטו.
בשנת 2017 התרחשה במדינה המחאה על מחירי הדלק.
לקריאה נוספת

ראשי פרקים בתולדות מקסיקו (אסופה), תרגם מספרדית: נחום מגד, מקסיקו 1985
הערות שוליים

↑  האתר הארכאולוגי של טלפאקויה, הנמצא כמה עשרות קילומטרים דרומית-מזרחית למקסיקו סיטי.[דרוש מקור]
↑  לשם השוואה, העיר מוסקבה אוכלסה בכ-60,000 תושבים ואילו בלונדון חיו 80,000 תושבים באותן שנים. בעיר תל אביב כיום (אומדן 2006) חיים כ-380,000 תושבים.
↑  יחי הבתולה מגוואדלופ! יחי אמריקה הספרדית! יחי פרננדו השביעי! יחי מקסיקו! יחי מקסיקו! יחי מקסיקו! (במקור: " ¡Viva la Virgen de Guadalupe!, ¡Viva la América española!, ¡viva Fernando VII!, ¡viva México! ¡viva México! ¡viva México!"). הבתולה מגוואדלופ היא קדושה מקסיקנית קתולית מהמאה ה-16. ב"אמריקה הספרדית", הכוונה לאמריקה הלטינית. פרננדו השביעי היה מלך ספרד בין 1813 ל-1833.
↑  מקסיקו המודרנית הנציחה את זכרם של שלושת מנהיגי המרד הבולטים, אידלגו, מורלוס וגררו, בכך שקראה לשלוש ממדינותיה על שמם.
1 2  Democracy in Mexico: Peasant Rebellion and Political Reform
| היסטוריה של אמריקה הצפונית |
| --- | --- | --- |
| מדינות ריבוניות | אל סלוודור • אנטיגואה וברבודה • ארצות הברית • בהאמה • בליז • ברבדוס • גואטמלה • ג'מייקה • גרנדה • דומיניקה • האיטי • הונדורס • הרפובליקה הדומיניקנית • טרינידד וטובגו •  מקסיקו • ניקרגואה • סנט וינסנט והגרנדינים • סנט לוסיה • סנט קיטס ונוויס • פנמה • קובה • קוסטה ריקה • קנדה |  |
| טריטוריות עצמאיות | איי הבתולה הבריטיים • איי הבתולה של ארצות הברית • איי טורקס וקאיקוס • איי קיימן • אנגווילה • ארובה • ברמודה • גרינלנד • האנטילים ההולנדיים • מונטסראט • מרטיניק • נבאסה • סן מרטן • סן פייר ומיקלון • סנט ברתלמי • פוארטו ריקו |  |
| --- | --- |
בקרת זהויות :  NLI: 987007531561305171  BNE: XX483404  LCCN: sh85084571 
הרנאן קורטס
הגנרל אנטוניו לופס דה סנטה אנה פרס דה לברון
פלוטארקו אליאס קאייס, נשיא מקסיקו (בפועל 1924–1928, דה פקטו עד 1935) ומייסד ה־PRI
אוקלידס (חללית)

| --- | --- |

 מידע כללי
 סוכנות חלל:  סוכנות החלל האירופית
 מפעיל:  מרכז פעולות החלל האירופי, European Space Astronomy Centre, Euclid Consortium 
 יצרן:  Thales Alenia Space/איירבוס ביטחון וחלל
 תאריך שיגור:  1 ביולי 2023 
 משגר:  פאלקון 9 בלוק 5 
 אתר שיגור:  נמל החלל קייפ קנוורל כן שיגור 40 
 www.esa.int/euclid
 משימה
 סוג משימה:  טלסקופ חלל
 לוויין של:  כדור הארץ
 מסלול:  מסלול הילה 
 משך המשימה הכולל:  1 ביולי 2023 – הווה (שנה) 
 מידע טכני
 משקל:  2,160 ק"ג 
 אורך:  4.7 מ' 
 קוטר:  3.7 מ' 
 קישורים חיצוניים
 מספר קטלוג לוויינים:  57209
 מאגר המידע הלאומי:  2023-092A
 
אוקלידס (באנגלית: Euclid), הוא טלסקופ חלל של סוכנות החלל האירופית ששוגר לחלל בשנת 2023. הוא פעיל בתחום הספקטרום הנראה וקרוב לתת אדום. הפרויקט הוא חלק של תוכנית "חזון קוסמי" של הסוכנות האירופית.
הטלסקופ נקרא על שמו של המתמטיקאי היווני אוקלידס מאלכסנדריה (300~ לפנה"ס) אשר נחשב לאבי הגאומטריה. הטלסקופ מיועד לחקור את החומר האפל והאנרגיה האפלה על ידי מדידה מדויקת יותר של האצת התפשטות היקום, ולייצר מפה תלת-ממדית של היקום. החללית מתוכננת לעבודה במשך שש שנים. לניצול המידע שמתקבל הוקם צוות בין-לאומי שכולל 1,200 אנשים מ-18 מדינות. הצילומים הראשונים התקבלו ב-7 בנובמבר 2023.
היסטוריה

הפרויקט אושר כחלק של תוכנית "חזון קוסמי" בשנת 2012 תוך איחוד של שתי הצעות. בשנת 2013 נחתם הסכם עם נאס"א שמגדיר את חלקה בפרויקט.
בבניית החללית הועברה לסניף איטלקי של Thales Alenia Space. הטלסקופ, בקוטר של 1.2 מטרים, יוצר בטולוז, במפעל של איירבוס ביטחון וחלל. מכשירים מדעיים נוספים נבנו על ידי צוות של מדענים מ-13 מדינות אירופה וארצות הברית.
על החללית הותקן פאנל סולארי, שמספק אנרגיה למכשירי החללית, ומדחף לשליטה על המסלול. יכולת העברת הנתונים היא 850 גיגהביט ביום בקצב עד 55 מגהביט בשנייה. הנתונים מועברים לתחנת הקרקע של סוכנות האירופית בספרד.
שיגור הטלסקופ תוכנן להתבצע בעזרת משגר רוסי ממרכז החלל הגיאני, אך בשל פלישת רוסיה לאוקראינה עבר השיגור לנמל החלל קייפ קנוורל ובוצע ב-1 ביולי 2023 בעזרת משגר מדגם פלקון 9.
לאחר השיגור החלה החללית תהליך מעבר לנקודת לגראנז' L2. היא הגיע ליעדה כעבור חודש. לאחר תקופת של כיול ובדיקות שנמשכה כשלושה חודשים עברה החללית לעבודה סדירה.
הערות שוליים

↑   גדעון לב, אל לב האפלה: הטלסקופ אוקלידס ינסה לפענח את תכונות היקום האפל, באתר הארץ, 1 ביולי 2023
↑   גרדיאן, טלסקופ החלל אוקלידס חשף את החלק הראשון במפה התלת־ממדית ברזולוציה גבוהה של היקום, באתר הארץ, 18 באוקטובר 2024
ערפילית ראש הסוס, צולמה על ידי אוקלידס
צבא המתים: וגאס האבודה

| --- | --- |
 מבוסס על:  "צבא המתים" מאת זאק סניידר
 סוגה:  אימה אפוקליפסה
 יוצרים:  ג'יי אוליבה
 כותבים:  שאי האטן
 בימוי:  ג'יי אוליבה זאק סניידר
 מדבבים:  דייב בטיסטה אלה פורנל אנה דה לה רגרה טיג נוטארו עומרי הארדוויק
 ארץ מקור:  ארצות הברית ארצות הברית
 שפות:  אנגלית
 הפקה
 מפיק:  ג'יי אוליבה
 מפיקים בפועל:  זאק סניידר דבורה סניידר ווסלי קולר ג'יי אוליבה שאי האטן
 חברת הפקה:  נטפליקס אנימציה Meduzarts Animation The Stone Quarry
 הפצה:  נטפליקס
 מוזיקה:  טום הולקנבורג
 שידור
 רשת שידור:  נטפליקס
 קישורים חיצוניים
 דף התוכנית ב-IMDb
 
צבא המתים: וגאס האבודה (באנגלית: Army of the Dead: Lost Vegas) היא סדרת ספין אוף מונפשת המבוססת על הסרט "צבא המתים" (2021) ועלילתה מקדימה את אירועי הסרט. הסדרה פותחה על ידי ג'יי אוליבה והופקה על ידי אולפני ההנפשה "Meduzarts Animation".
הסדרה עתידה לעלות לשידור בשירות הזרמת המדיה של נטפליקס.
רקע עלילתי

עלילת הסדרה עתידה לעסוק בימיה הראשונים של התפרצות הזומבים בלאס וגאס, ולהתמקד במקורותיו של סקוט וורד וכן במאמציו ובמאמציהם של חבריו להציל את האנושות.
צוות המדבבים

דייב בטיסטה – סקוט וורד
אלה פורנל – קייט וורד, בתו של סקוט.
אנה דה לה רגרה – קרוז
טיג נוטארו – מריאן פיטרס
עומרי הארדוויק – ונדרו
ג'ו מנגנלו – רוז
כריסטיאן סלייטר – טוראנס
הארי לניקס – בורמן
רוס באטלר – צ'ן
אניה צ'אלוטרה – לוסיליה
ונסה הדג'נס – וילו
יטייד בדאקי – קווין מירו
כריסטינה רן – ניקול
מוניקה ברברו – מיגן
ג'נה מאלון – זיטה
נולאן נורת' – קלמנסון
ריי פורטר
הפקה > פיתוח

יחד עם ההכרזה על פיתוח והפקת הסרט "צבא המתים", הכריזה נטפליקס על פיתוח והפקת סרט פריקוול בשם "צבא הגנבים" וסדרת פריקוול מונפשת, שיתמקדו ויתרחשו בימיה הראשונים של התפרצות מגפת הזומבים. הסדרה מופקת ומונפשת על ידי אולפני ההנפשה "Meduzarts Animation", ובנוסף דווח כי המפיק ג'יי אוליבה והמפיק בפועל זאק סניידר יביימו שני פרקים בסדרה.
הפקה > ליהוק

השחקנים דייב בטיסטה, אלה פורנל, אנה דה לה רגרה, טיג נוטארו ועומרי הארדוויק שבים לדובב את הדמויות אותם גילמו בסרט. בנוסף, אושר שג'ו מנגנלו, כריסטיאן סלייטר, רוס באטלר, אניה צ'אלוטרה, ונסה הדג'נס, נולאן נורת' וריי פורטר הצטרפו לצוות המדבבים של הסדרה.
הערות שוליים

1 2  "Zack Snyder's 'Army Of The Dead' Universe Expanding At Netflix". Netflix Media Center. 3 September 2020. Archived from the original on 26 September 2020. Retrieved 2 October 2020.
1 2  Del Rosario, Alexandra (October 1, 2020). "'Army Of The Dead: Lost Vegas': Netflix Anime Series Adds Joe Manganiello, Christian Slater, Vanessa Hudgens & More". Deadline. Archived from the original on October 3, 2020. Retrieved October 2, 2020.
↑  D'Alessandro, Anthony (2020-09-03). "Zack Snyder Netflix Zombie Pic 'Army Of The Dead' Spawning Film Prequel & Anime Series". Deadline. Retrieved 2020-09-03.
↑  Church, Ricky (October 2, 2020). "Zack Snyder's Army of the Dead: Lost Vegas anime cast announced with Joe Manganiello, Christian Slater, Vanessa Hudgens and more". Flickering Myth. Retrieved October 2, 2020.
↑  McClellan, Scott (April 18, 2021). "Spotlight on Harry J. Lennix". YouTube. Retrieved April 18, 2021.
שומרי הגלקסיה בספיישל חג המולד

| --- | --- |

 מבוסס על:  שומרי הגלקסיה
 סוגה:  סרט גיבורי-על
 יוצרים:  ג'יימס גאן
 כותבים:  ג'יימס גאן
 בימוי:  ג'יימס גאן
 שחקנים:  כריס פראט קווין בייקון דייב בטיסטה וין דיזל בראדלי קופר קארן גילאן פום קלמנטיף שון גאן מריה בקלובה
 מדבבים:  מייקל רוקר (Yondu Udonta) בראדלי קופר (רוקט) מריה בקלובה (Cosmo) 
 פסקול:  ג'ון מרפי
 ארץ מקור:  ארצות הברית ארצות הברית
 שפות:  אנגלית
 מקום התרחשות:  הוליווד, כוכב לכת בדיוני 
 תקופת התרחשות:  תקופת חג המולד 
 מספר פרקים:  1 
 הפקה
 מפיקים בפועל:  קווין פייגי לואי דספוסיטו ויקטוריה אלונסו
 חברת הפקה:  אולפני מארוול
 הפצה:  הפצת המדיה של דיסני, דיסני+ 
 אתר צילומים:  אטלנטה, ג'ורג'יה
 צלמים:  הנרי ברהם 
 מוזיקה:  ג'ון מרפי 
 אורך פרק:  42 דק' 
 שידור
 רשת שידור:  דיסני+
 תקופת שידור מקורית:  25 בנובמבר 2022
 קישורים חיצוניים
 אתר רשמי
 דף התוכנית ב-IMDb
 
שומרי הגלקסיה בספיישל חג המולד (באנגלית: The Guardians of the Galaxy Holiday Special) הוא ספיישל טלוויזיוני אמריקאי שנכתב ובוים על ידי ג'יימס גאן, ועוקב אחר קבוצת שומרי הגלקסיה. הספיישל שודר ב-25 בנובמבר 2022 ועלה בשירות הסטרימינג דיסני+ בלבד. הסרט מהווה חלק מהיקום הקולנועי של מארוול.
הספיישל מהווה בסיס לסרט "שומרי הגלקסיה: חלק 3".
עלילה

זמן מה לאחר שנפרדו מתור, שומרי הגלקסיה רוכשים את "ראשומקום" מהאספן ומתחילים לבנות אותה מחדש. כאשר חג המולד מתקרב, קרגלין אובפונטרי מספר לשומרים את הסיפור כיצד יונדו אודונטה הרס את חג המולד לפיטר קוויל בילדותו. מנטיס מדברת עם דראקס על מציאת מתנה מושלמת עבור קוויל, שכן האחרון עדיין מדוכא מעזיבתה של גאמורה. היא גם מגלה לדראקס שהיא אחותו למחצה של קוויל, שכן שניהם חולקים אב, אגו, אך היא מסרבת לספר לקוויל את האמת, מתוך חשש להזכיר לו את המעשים הנוראיים של אביו. לאחר ניסיון להעלות רעיונות למתנה, הם מסכימים שעליהם להגיע לכדור הארץ ולהחזיר את גיבור ילדותו של קוויל, קווין בייקון.
מנטיס ודראקס טסים לכדור הארץ ונוחתים בגבעות הוליווד ליד שלט הוליווד, בקליפורניה, שם הם מנסים לחפש את בייקון. בסופו של דבר, הם מקבלים מפה של בתי הסלבריטאים על ידי בעלת חנות מזכרות ומשתמשים במפה כדי לאתר את ביתו של בייקון. בייקון, שמחכה שמשפחתו תחזור הביתה, נבהל מהופעתם של מנטיס ודראקס ומנסה להימלט, אך מנטיס מכניסה אותו לטראנס באמצעות כוחותיה. כשהם חוזרים ל"ראשומקום", מנטיס ודראקס מגלים לאכזבתם שבייקון הוא שחקן ולא גיבור אמיתי. מאוחר יותר, השומרים מפתיעים את קוויל בחגיגת חג המולד, אך האחרון מתעצבן כשנודע לו שבייקון נחטף בניגוד לרצונו ודורש להחזירו הביתה. עם זאת, קרגלין משכנע את בייקון להישאר בכך שהוא מספר לו כיצד הוא שימש השראה לגבורתו של קוויל. בייקון מסכים להישאר ולחגוג את חג המולד עם השומרים לפני שיחזור הביתה ונפרד מהחבורה באומרו "נתראה בפסחא", כרמז לסרט ההמשך שומרי הגלקסיה: חלק 3. מאוחר יותר, קוויל ומנטיס מתפייסים כשהאחרונה חושפת את האמת על הקשר המשפחתי שלהם, בעוד שקוויל חושף את הסיפור המלא של יונדו אודונטה שקיבל את מתנת חג המולד של קוויל ונתן לו את הבלסטרים שלו.
בסצנת אמצע הקרדיטים, רוקט ראקון וקוסמו כלב חלל הרוסי, הופכים את גרוט לעץ חג מולד אך ללא הצלחה ורוקט מציין שהם צריכים לעשות עוד ספיישל.
שחקנים ודמויות

כריס פראט – פיטר קוויל/סטאר לורד, מנהיגם החצי אנושי-חצי חייזרי של "שומרי הגלקסיה", שנחטף מכדור הארץ בילדותו וגודל על ידי קבוצה של גנבים ומבריחים חייזרים המכונים "הבוזזים".
דייב בטיסטה – דראקס המשמיד, חבר ב"שומרי הגלקסיה" ולוחם מיומן שמשפחתו נטבחה על ידי תאנוס.
וין דיזל – גרוט (דיבוב), יצור אינטליגנטי דמוי עץ, שותפו של רוקט וחבר ב"שומרי הגלקסיה".
בראדלי קופר – רוקט (דיבוב), חבר ב"שומרי הגלקסיה" ויצור מהונדס גנטית דמוי דביבון המיומן בטקטיקות נשק והנדסה אשר שימש כשכיר חרב וצייד ראשים בעברו, ובהווה משמש כממציא, מהנדס ואשף הטכנולוגיה עבור הצוות. עלילת הסרט עתידה להשלים את הקשת העלילתית שנבנתה עבור הדמות בשני סרטי "שומרי הגלקסיה" הראשונים ובסרטים "מלחמת האינסוף" ו"סוף המשחק".
קארן גילאן – נביולה, יתומה שנלקחה תחת חסותו של תאנוס כבתו המאומצת וחונכה לשמש לו כמתנקשת אישית, אך בהמשך מרדה בו וערקה ל"שומרי הגלקסיה".
פום קלמנטיף – מנטיס, חברה ב"שומרי הגלקסיה" וחייזרית בעלת כוחות-על מבוססי אמפתיה.
שון גאן – קראגלין אובפונטרי, יד ימינו לשעבר של יונדו ובן בריתם של "שומרי הגלקסיה".
מריה בקלובה – קוסמו כלב החלל, כלב קוסמי שנשלח לחלל על ידי ברית המועצות. דמותו של קוסמו גולמה בעבר על ידי הכלב פרד ב"שומרי הגלקסיה" ו"שומרי הגלקסיה: חלק 2".
קווין בייקון - בתפקיד עצמו
קירה סדג'וויק - בתפקיד עצמה.
בנוסף, להקת Old 97's מופיעה כלהקה חייזרית המנגנת מספר שירים. מייקל רוקר מדובב את קולו של יונדו בסצנות אנימציה. מארק המיל מופיע כאדם שתוי.
הפקה

בדצמבר 2020, נשיא אולפני מארוול קווין פייגי הכריז על הספיישל ואף חשף את שמו. גאן אמר כי "הספיישל ההזה הוא אחד הסיפורים האהובים עלי אי פעם... מטורף ומהנה ככל שניתן". גאן הוסיף שהספיישל יהיה לייב אקשן וחלק מהיקום הקולנועי של מארוול (MCU), וציין כי היה מעריץ של ספיישל חג המולד של מלחמת הכוכבים (1978) בצעירותו. גאן סיים את התסריט באפריל 2021. חברי הקאסט הראשיים של סרטי שומרי הגלקסיה ישחקו בסרט, כאשר הסיפור מתרחש בין תור: אהבה ורעם לשומרי הגלקסיה: חלק 3. גאן ציין שיש חלקים מהספיישל שיעזרו לבסס חלק מהתסריט לסרט השלישי של שומרי הגלקסיה. ב-3 ביוני, וין דיזל, שמדבב את גרוט ביקום הקולנועי של מארוול, אמר שפייגי נרגש מיצירת הסרט ובמיוחד מעצם העובדה שבסרט מתוכנן שדמותו של גרוט יחזור לביתו, פלנט x. בנוסף, סופר כי הספיישל יהיה באורך של כ-40 דקות.
הפצה

הספיישל שוחרר בבלעדיות בשירות הסטרימינג דיסני+ ב-25 נובמבר 2022, במהלך תקופת החגים.
פרסים ומועמדויות

| שנה | פרס | קטגוריה | מועמדים | תוצאה | מקור |
| --- | --- | --- | --- | --- | --- |
| 2023 | פרסי אמי לתוכניות לילדים ולמשפחה | הספיישל הבדיוני הטוב ביותר | שומרי הגלקסיה בספיישל חג המולד | זכייה |  |
הערות שוליים

↑  כפי שתואר בתור: אהבה ורעם
↑  בעקבות מותה של גאמורה בסרט הנוקמים: מלחמת האינסוף (2018) והיעלמותה בסרט הנוקמים: סוף המשחק (2019).
↑  כפי שתואר בסרט שומרי הגלקסיה: חלק 2
1 2 3 4  Kit, Borys (April 30, 2019). "Robert Downey Jr.'s Massive Payday Tops 'Avengers: Endgame' Star Deals". The Hollywood Reporter. Archived from the original on April 30, 2019. Retrieved April 30, 2019.
↑  Fleming Jr., Mike (May 15, 2019). "'Guardians of the Galaxy' Director James Gunn Breaks Silence On High-Profile Disney Firing, & What He Learned From The Career Crisis That Followed – Deadline Disruptors". Deadline Hollywood. Archived from the original on May 15, 2019. Retrieved May 18, 2019.
↑  Schager, Nick (May 13, 2019). "Karen Gillan on the Future of Nebula Post-'Avengers: Endgame' and James Gunn's Return to 'Guardians'". The Daily Beast. Archived from the original on August 5, 2019. Retrieved May 13, 2019.
↑  Agar, Chris (May 3, 2018). "Chris Pratt Confirms Guardians of the Galaxy 3 Films Next Year". Screen Rant. Archived from the original on May 8, 2018. Retrieved May 7, 2018.
↑  Tramel, Jimmie (September 23, 2018). "Tulsa-bound actor Sean Gunn knows Marvel-ous details, but can't share yet". Tulsa World. Archived from the original on September 25, 2018. Retrieved September 25, 2018.
↑  Wiseman, Andreas (June 6, 2022). "'Borat' Breakout Maria Bakalova Set For Key Role In Marvel's 'Guardians Of The Galaxy Vol. 3'". Deadline Hollywood. Archived from the original on June 6, 2022. Retrieved June 6, 2022.
↑  James Gunn Returns to Write and Direct ‘The Guardians of the Galaxy Holiday Special’ Ahead of ‘Guardians of the Galaxy 3’, Marvel Entertainment (באנגלית)
↑  https://mobile.twitter.com/jamesgunn/status/1337230592413319170, Twitter
↑  Clark Collis July 16, 2021 at 11:18 AM EDT, James Gunn says 'Guardians of the Galaxy 3' will be a 'heavier' story, EW.com (באנגלית)
↑  Michael Schneider, Children’s & Family Creative Arts Emmys 2023 Full Winners List: Disney, Netflix Lead, Variety, ‏2023-12-17 (באנגלית אמריקאית)
| 0 | 1 | 2 |
| --- | --- | --- |
| הקודם: 2022: "סניקרלה" | פרס אמי לתוכניות לילדים ולמשפחה לספיישל הבדיוני הטוב ביותר   2023: שומרי הגלקסיה בספיישל חג המולד  | הבא: |
גיל אליאס

| --- | --- |
אין תמונה חופשית
 לידה:  1 בפברואר 1990 (בן 35) באר שבע, ישראל ישראל
 מדינה:  ישראל
 מקום לימודים:  אוניברסיטת בן-גוריון בנגב
 שפות היצירה:  עברית
 
גיל אליאס (נולד ב-1 בפברואר 1990) הוא משורר, פעיל חברתי וחוקר בלשנות ישראלי. שימש יו"ר ומנהל הבית הגאה בבאר שבע ובדרום, רפרנט הלהט"ב בעיריית באר שבע.
ביוגרפיה

אליאס נולד וגדל בבאר שבע, והוא בן לעדה הקוצ'ינית.
מאז 2022 אליאס משמש רפרנט האוכלוסייה הלהט"בית בעיריית באר שבע, הראשון בתפקיד זה בעיר, ואחד הראשונים בישראל. לפני כן, בשנים 2019–2021, שימש יו"ר הבית הגאה בבאר שבע ובדרום, ולפני כן היה רכז החינוך והפעילויות של הבית. בתפקידו כרפרנט הקהילה הגאה, בין היתר, ניהל מטעם העירייה את הקמת המשכן החדש של הבית הגאה בבאר שבע ב־2023. כמו כן, היה מהיוזמים של מרפאה גניקולוגית ראשונה לאוכלוסייה הלהט"בית במרכז הרפואי סורוקה, שנפתחה ב־2024.
בצד הפעילות החברתית, אליאס עוסק בכתיבת שירה ובמחקר לשוני. ב־2022 פרסם את ספר הביכורים שלו, "שאריות". השירים בספר עוסקים, בין השאר, בחוסר השוויון הבסיסי שאותו חווה הקהילה הגאה, כמו גם באלה המכונים באחד השירים "שחורים לעזאזל". ברשימת ביקורת במוסף "תרבות וספרות" בעיתון הארץ כתב המשורר אילן ברקוביץ', בהקשר לספר, כי "מה שהופך את גיל אליאס למשורר אמיתי הוא דווקא אי־היענותו לתבניות הצפויות מראש של פוליטיקת הזהויות", וכן כי זהו "ספר שירים מרשים, כזה שהולך בגדולות".
שיריו פורסמו בבמות שונות, בהן כתבי העת "הכיוון מזרח" ו"הקומה השישית". ב־2021 יצאה לאור "אלפיים זריחות לַשֶּמֶשׁ", אנתולוגיה שערך יחד עם גֶּ'נֶט בֶּלַאי, ואשר הוקדשה למאבק לשחרורו של הצעיר הישראלי אברה מנגיסטו משבי חמאס. ב־2022 הלחין המוזיקאי נדב דלומי את שיריו של אליאס "ציפור תשושה" ו"בבקשה", וביצע אותם באלבומו "כל הגיבורים עזבו".
לאליאס תואר ראשון בספרות ובלשון עברית, ותואר שני בסוציו־בלשנות, שניהם מאוניברסיטת בן-גוריון בנגב. עבודת התזה שלו, "וודג' של מלך: הסגנון האוחצ'י ברשת החברתית", עוסקת בחיבור בין שפה ומיניות.
ראו גם

בית גאה בבאר שבע
הערות שוליים

↑  רותם שרון, ראיון מיוחד עם גיל אליאס - רכז קידום הקהילה הגאה בעיריית ב"ש, באתר באר שבע נט, ‏3 בפברואר 2022
↑  בית גאה בבאר שבע ובדרום, וואו איך לסכם! בשורה התחתונה - הולכת להיפתח מרפאת גניקולוגיה להטב״קית!!!, באתר פייסבוק, ‏23 ביוני 2024
↑  שאריות, באתר פרדס הוצאה לאור
↑   אילן ברקוביץ', משורר בשטח | כל שיר הוא כמו יציאה מהארון מחדש, באתר הארץ, 1 במרץ 2022
↑  טל כרמון, ‏"להשמיע קול שהוא שוליים": משוררים שחורים למען אברה מנגיסטו, באתר דבר העובדים בארץ ישראל, 28 במאי 2021
↑  גיל אליאס, וודג' של מלך: הסגנון האוחצ'י ברשת החברתית, באתר הספרייה הלאומית, ‏2021
קניון עזריאלי עכו

| --- | --- |
אין תמונה חופשית
 מידע כללי
 סוג:  מרכז קניות
 כתובת:  החרושת 2
 מיקום:  עכו
 מדינה:  ישראל ישראל
 בעלים:  קבוצת עזריאלי 
 הקמה ובנייה
 תקופת הבנייה:  ?–2011
 תאריך פתיחה רשמי:  2011
 
 קואורדינטות:  32°55′22″N 35°04′54″E﻿ / ﻿32.922777777778°N 35.081666666667°E﻿ / 32.922777777778; 35.081666666667
 he
 
קניון עזריאלי עכו הוא מרכז קניות בעיר עכו, הקניון בבעלות קבוצת עזריאלי.
הקניון ממוקם בכניסה לעיר, סמוך לצומת תל עכו, ומכיל שתי קומות.
שטחו של הקניון כ-12,500 מטרים רבועים וקיימות בו כ-90 חנויות.
ב-2015 הוערך כי 10,000 איש מבקרים בקניון בכל יום.
היסטוריה

הקניון הוקם בשנת 2011 על ידי קבוצת עזריאלי (שבבעלות דוד עזריאלי).
עלות הקמת הקניון המשוערת היא 130 מיליון ש"ח.
ב-2015 פורסם שקבוצת עזריאלי תבנה שתי קומות משרדים בשטח של 9,000 מטר רבוע מעל קניון עכו, כחלק מתוכנית־האב לעיר[דרושה הבהרה].
הערות שוליים

↑  מיכל מרגלית, ‏קבוצת פישמן שכרה כ-2,500 מ"ר בקניון עזריאלי בעכו, באתר גלובס, 3 באפריל 2011
↑  קניון עזריאלי- עכו, באתר זכיינות ישראל
↑  דותן לוי, עזריאלי תבנה קומות משרדים מעל קניון עכו, באתר כלכליסט, 13 באוגוסט 2015
הדפסה במיקרו-מגע

בניית גלופת מקור - המסטר, ויצירה של גלופה רכה מ-PDMS, החותמת.
דיותת גלופת ה-PDMS, והצמדה של הגלופה למצע.
הדפסה במיקרו מגע היא סוג של ליתוגרפיה רכה (אנ') להדפסה מולקולארית על פני מצע באמצעות גלופה רכה העשויה מ-Polydimethylsiloxane (אנ') (או בקיצור PDMS) הפועלת כחותמת. החותמת PDMS מוצפת בחומר המולקולארי ולאחר מכן מוצמדת למצע. המגע של תבנית ה-PDMS עם המצע בתהליך של החתמה מטביעה את תבנית הגלופה על פני שטח המצע באמצעות החומר המולקולרי המקיים תהליך של הרכבה עצמית בבואו במגע עם פני השטח. לאחר ההחתמה מתקבלת תבנית ברזולוציה של ננומטרים בודדים על פני המצע. המאפיינים האלסטיים של החותמת העשויה מ-PDMS מאפשרים החתמה גם על פני מצעים שאינם שטוחים.
שילוב של שיטות הדפסה הידועות זה עשרות שנים, המבוססות על החתמת תבנית על מצע, עם שיטות פוטוליתוגרפיות המאפשרות יצירת תחריטים וגלופות ברזולוציה גבוהה יצרו את הבסיס לשיטות חדשניות כמו הדפסה במיקרו מגע. שיטה של הדפסה במיקרו מגע הוצגה על ידי ג'ורג' מ. ווייתסידס (George M. Whitesides) (אנ') ואמית קומר (Amit Kumar) באמצע שנות ה-90 של המאה ה-20 באוניברסיטת הרווארד. בעקבות האמצאה שלהם התפתחו שיטות מגוונות של ליתוגרפיה רכה.
יתרונות של הדפסה במיקרו מגע

תהליך ההטבעה פשוט ולא דורש לחצים גבוהים או טמפרטורות גבוהות.
ניתן לבצעה תהליך בטמפרטורת החדר.
לחץ הצמדה נמוך, פחות מ- 1[bar].
שטח ההדפסה גדול מאוד. מכיוון שחותמת עשויה מחומר אלסטי ניתן להשתמש בה על פני שטח גדול כמו פרוסת סיליקון בקוטר של עד 300 מילימטר. בשיטות דומות בהם משתמשים בחותמות קשיחות גודל ההדפסה הוא עד 25x25 מילימטר.
דיוק גבוה – רזולוציית הדפסה עד 50 ננומטר על פני כל שטח מצע.
אין צורך בחדר נקי (חדר נקי נדרש רק לייצור גלופת המקור בתהליך של פוטוליתוגרפיה).
המאפיינים האלסטיים של החותמת העשויה מ-PDMS מאפשרים החתמה גם על פני מצעים שאינם שטוחים.
אפשרת הטבעה רב פעמית עם חותמת יחידה בלי לחזור לדיותה ובלאי מזערי של החותמת.
שיטה פשוטה, זולה וחסכונית להדפסה מולקולארית ברזולוציה של ננומטרים.
יישומים

יתרונות של השיטה, הדפסה במיקרו מגע, מאפשרים שימוש בשיטה זו במעבדות קטנות, אוניברסיטאות ומרכזי פיתוח. בהתאם לסוג מצע וסוג דיו בשיטת זו משתמשים ביישומים שונים, כגון:
ראו גם

פוטוליתוגרפיה
ננוליתוגרפיה
לתוגרפיה רכה
ננוליתוגרפיית עט נובע
הערות שוליים

↑  Applications in microfabrication, Wilbur J.L. (1996). Microcontact printing of self-assembled monolayers: applications in microfabrication. Nanotechnology.
↑  A tool to pattern, Ruiz S.A., Chen C.S. (2007). Microcontact Printing: A tool to pattern. Soft Matter.
↑  Limitations and Achievements, Reinhoudt, Huskens (2009). Microcontact printing: limitations and achievements. Advanced Materials.
↑  Soft Lithography, Younan Xia and George M. Whitesides (1998). SOFT LITHOGRAPHY. Annu. Rev. Mater. Sci. #28 p.153–184.
↑  microcontactprinting.net: a website dealing with microcontact printing (articles, patents, thesis, tips, education, ...)
↑  United States Patent, “PATTERNING METHOD WITH MICRO CONTACT PRINTING AND ITS PRINTED PRODUCT” (Patent N0.: US 6,868,786 B2; Date of Patent: Mar. 22, 2005)
↑  METHODOLOGICAL ASPECTS OF SCANNING PROBE MICROSCOPY, 7th Belarussian Seminar on Scanning Probe Microscopy. (2006)
1 2 3 4  Nanoindustry, Scientific and technological journal - "Nanoindustry" #2/2010; p8-10; Nanoimprint lithography.
↑  בר היא יחידת מידה של לחץ השווה למיליון דין לסנטימטר רבוע.